ZŠ Tupolevova 20, 851 01 Bratislava

vyhlasuje

verejnú obchodnú súťaž 
na prenájom nebytových priestorov  v ZŠ Tupolevova 20 v Bratislave

Podmienky súťaže je možné písomne obdržať  na adrese :

Základná škola 
Tupolevova 20
851 01 Bratislava
tel.č.: 02/ 63 53 22 60

alebo na webovej stránke mestskej časti Bratislava-Petržalka www.petrzalka.sk , úradnej tabule Miestneho úradu mestskej časti Bratislava-Petržalka a na webovej stránke ZŠ Tupolevova www.zstupolevova.stranka.info

Súťažné návrhy sú uchádzači povinní doručiť v písomnej podobe, poštou alebo osobne do podateľne Miestneho úradu mestskej časti Bratislava–Petržalka, Kutlíková 17, 852 12 Bratislava, v termíne do 13.09.2010, do 14:00 h v zalepenej obálke s výrazným označením:

„Verejná obchodná súťaž - prenájom nebytových   priestorov  v ZŠ Tupolevova 20 v Bratislave  -  neotvárať !“ 

Na adresu:   
Miestny úrad mestskej časti Bratislava- Petržalka
Kutlíkova 17,
852 12 Bratislava

V Bratislave dňa   6. 09. 2010

                                                                                  Mgr. Miroslav Cisár
                                                                                  riaditeľ školy

ZŠ Tupolevova 20, 851 01  Bratislava

P o d m i e n k y
verejnej obchodnej  súťaže na podávanie návrhov na uzavretie zmluvy na prenájom nebytových priestorov v ZŠ Tupolevova 20 v Bratislave

Riaditeľ Základnej školy Tupolevova 20, Bratislava-Petržalka,  Mgr. Miroslav Cisár  

v y h l a s u j e

v zmysle § 281 zákona č. 513/1991 Zb. Obchodný zákonník v znení neskorších predpisov, v súlade s  § 17 ods. 3 zákona č. 377/1990 Zb. o hlavnom meste Slovenskej republiky Bratislave,  podľa § 9a ods. 1 písm.  a) a  ods. 9 zákona  č. 258/2009 Z. z., ktorým sa mení zákon č. 138/1991 Zb. o majetku obcí a o zmene a doplnení niektorých zákonov v znení neskorších predpisov, v súlade so VZN č. 3/1994 o zásadách hospodárenia s majetkom mestskej časti Bratislava–Petržalka a s majetkom zvereným jej do správy hlavným mestom SR Bratislavou v úplnom znení
 
v e r e j n ú     o b c h o d n ú    s ú ť a ž
o najvhodnejší návrh na uzavretie zmluvy o  nájme nebytových priestorov v ZŠ Tupolevovej 20  v Bratislave

za týchto súťažných podmienok:

I.	Predmet súťaže 

Nájom nehnuteľnosti celkom – nebytové priestory, druhé, tretie a štvrté nadzemné podlažie (NP) v prístavbe ZŠ Tupolevova 20 v Bratislave  za  týchto podmienok: 
- jednotlivé NP môžu byť prenajaté v celku alebo samostatne,
- účel nájmu 
a)	kabinety 
b)	učebne
c)	šatne
d) 	prislúchajúce priestory (chodby, sociálne zariadenia, schodisko)
Na jednom nadzemnom podlaží sa nachádza: tri učebne(každá 65,8m2), tri kabinety (každý 21m2),dámske a pánske toalety a prislúchajúca chodba a schodište. Celková plocha jedného poschodia je  440,25m2.

Doba nájmu: 
- 5 rokov 
Povinnosti nájomcu: uhrádzať nájom a všetky náklady za služby a energie spojené s užívaním nebytového priestoru stanovené prenajímateľom. 

Účel nájmu:
- výchovno-vzdelávacia činnosť

Minimálna výška nájomného:
a) minimálna výška nájomného za 1 m2 /rok prenajatej plochy je 8,30 €/m2/rok
b) v prípade využívania spoločných priestorov v hlavnej budove (telocvičňa, jedáleň, vestibul, chodby) účtujeme navyše 20% z celkovej prenajatej plochy. 

Názov predmetu verejnej obchodnej súťaže:  
„Uzavretie zmluvy o nájme nebytového priestoru v prístavbe ZŠ Tupolevova 20 v Bratislave“
 
Nebytové priestory, druhé, tretie a štvrté NP v prístavbe ZŠ Tupolevova 20 v Bratislave zapísané na LV č.1748 v k. ú. Petržalka, súpisné  číslo  1010 o celkovej ploche 1320,75 m2  . 

Prenajímateľ:
Základná škola
Tupolevova 20
851 01 Bratislava
v zastúpení: Mgr. Miroslav Cisár, riaditeľ školy
IČO: 317 549 61

II. Podmienky účasti uchádzača vo verejnej obchodnej súťaži

Súťaže sa môžu zúčastniť fyzické osoby – živnostníci,  právnické osoby,  osoby, ktoré podnikajú na základe iného než živnostenského oprávnenia podľa osobitných predpisov 
a občianske združenia. Každý účastník súťaže pri podaní návrhu predloží  vyhlasovateľovi  do súťaže:

1. Fyzická osoba - živnostník
	- výpis zo živnostenského registra (nie starší ako jeden mesiac),
2. Právnická osoba
	- výpis z obchodného registra (nie starší ako jeden mesiac)
3 Čestné prehlásenie, že nie je v konkurze a ani nie je na neho uvalená exekúcia
4 Čestné prehlásenie, že nemá záväzky po lehote splatnosti voči štátu, Daňovému úradu, Sociálnej poisťovni a voči žiadnej zo zdravotných poisťovní
5. Osoby, ktoré podnikajú na základe iného než živnostenského oprávnenia podľa osobitných predpisov - doklad o registrácii
6. Občianske združenia - stanovy a popis predmetu  činnosti. 

Vyhlasovateľ vylúči z obchodnej verejnej súťaže uchádzača, ktorý nesplnil vyššie uvedené podmienky, nepredložil požadované doklady alebo ak zistil, že predložené doklady sú neplatné alebo nepravdivé.

III. Obsah súťažných návrhov, miesto a termín podávania  

Súťažný návrh záujemcu musí obsahovať: 
a)	cenovú ponuku výšky nájomného za 1 m2/rok plochy nebytového priestoru (minimálne ceny sú uvedené v časti I. Predmet súťaže )
b)	doklady uvedené v bode II. Podmienky účasti uchádzača vo verejnej obchodnej súťaži
c)	písomný súhlas uchádzača, že súhlasí so spracovávaním svojich osobných údajov počas verejnej obchodnej súťaže v  zmysle zákona č. 428/2002 Z. z. o ochrane osobných údajov
d)	stručný opis výchovno-vzdelávacej činnosti, prípadne projekt  so zámerom na činnosť

Súťažné návrhy sú uchádzači povinní doručiť v písomnej podobe, poštou alebo osobne. Osobne na sekretariáte školy alebo do podateľne Miestneho úradu mestskej časti Bratislava-Petržalka, najneskôr do 13. 09. 2010, do 14:00 h v zapečatenej obálke s výrazným označením „Verejná obchodná súťaž - prenájom nebytových priestorov v ZŠ Tupolevova 20, Bratislava -  neotvárať !“ 

Vyhodnotenie predložených ponúk bude uskutočnené dňa 14. 09. 2010 o 16.00 hod.
Výsledky vyhodnotenia súťaže budú zverejnené najneskôr do 21.09.2010, na webovej stránke základnej školy www.zstupolevova.stranka.info, na úradnej tabule Miestneho úradu mestskej časti Bratislava-Petržalka a na webovej stránke mestskej časti Bratislava-Petržalka  www.petrzalka.sk .

Účastníci súťaže sú povinní pred podaním súťažného návrhu zaplatiť paušálnu náhradu výdavkov vo výške 20,- € v hotovosti do pokladne ZŠ Tupolevova 20 v Bratislave. Náhrada sa účastníkovi nevracia.

Súťažné návrhy nemôžu uchádzači po podaní nijako meniť ani dopĺňať. Do dňa termínu otvárania obálok s ponukami ich však môžu vziať späť a podať inú ponuku s novým termínom podania.  Do súťaže nemožno zahrnúť návrhy, ktoré boli predložené po termíne určenom v týchto súťažných podmienkach ani návrhy, ktorých obsah nezodpovedá súťažným podmienkam. Takéto návrhy komisia odmietne. 

IV. Ďalšie podmienky vyhlasovateľa

1.	Náklady spojené s účasťou vo verejnej obchodnej súťaži si hradí účastník sám.
2.	V prípade, že úspešný uchádzač odstúpi od podpísania nájomnej zmluvy s vyhlasovateľom súťaže, resp. v určenom termíne nepodpíše nájomnú zmluvu, vyhlasovateľ môže uzavrieť zmluvu s uchádzačom, ktorý sa pri vyhodnotení právoplatne predložených ponúk umiestnil ako ďalší v poradí.
3.	Nájomná zmluva bude uzavretá na dobu určitú na 5 rokov. Nájomné bude splatné mesačne. Uzatvorenie nájomnej zmluvy je podmienené súhlasom MZ MČ Bratislava–Petržalka.
4.	Vyhlasovateľ si vyhradzuje právo odmietnuť všetky predložené návrhy, alebo zrušiť vyhlásenú súťaž (§§ 283 a 287 ods. 2, Obchodného zákonníka) a to aj bez uvedenia dôvodu odmietnutia.
5.	V súlade s § 284 Obchodného zákonníka bude do súťaže zahrnutý len ten návrh, ktorého obsah zodpovedá uverejneným podmienkam súťaže.

V. Termíny obhliadky objektu 

Termín obhliadky si môžu uchádzači dohodnúť telefonicky s riaditeľom školy Miroslavom Cisárom, tel.č. 02-63532260 najneskôr do troch dní po nahlásení záujmu. Bližšie informácie na adrese  zstupolevovaba@zoznam.sk.

VI. Kritériá hodnotenia súťažných návrhov

Vyhlasovateľ pri vyhodnocovaní predložených ponúk bude hodnotiť kritérium, ktorým je:
•	najvyššia cena za nájom nebytového priestoru za m2 /rok. 
Každý predložený návrh hodnotia členovia komisie samostatne s vyhodnotením kritéria Prijatý predložený návrh hodnotí každý člen komisie individuálne. Poradie uchádzačov určuje ponúknutá - najvyššia cena  za nájom nebytového priestoru za m2 /rok. V prípade rovnosti cenovej ponuky budú uchádzači o prenájom nebytových priestorov s rovnakou výškou ponuky opätovne vyzvaní na predloženie novej upravenej cenovej ponuky v termíne do 7 dní od termínu vyhodnotenia návrhu.

•	účel nájmu.
Prenajatý priestor musí byť využívaný na výchovno-vzdelávaciu činnosť. Podaný návrh musí obsahovať stručný opis výchovno-vzdelávacej činnosti, prípadne projekt so zámerom na činnosť.

VII. Vyhlásenie výsledkov súťaže, lehota na uzavretie nájomnej zmluvy

Výsledky súťaže budú zverejnené najneskôr 21.09.2010 na internetovej stránke www.petrzalka.sk, na internetovej stránke školy www.zstupolevova.stranka.info a na úradnej tabuli Miestneho úradu mestskej časti Bratislava-Petržalka 
Vyhlasovateľ verejnej obchodnej súťaže bez zbytočného odkladu písomne upovedomí účastníkov, ktorí v súťaži neuspeli, že ich návrhy sa odmietli. 
S účastníkom, ktorý podal víťazný návrh,  bude uzavretá nájomná zmluva v lehote do 10 dní odo dňa  zverejnenia výsledkov súťaže.  

                                                                                                  Mgr. Miroslav Cisár
                                                       riaditeľ školy